《送太学生钱素光繇浙还粤》
明代·陈迪祥

佳丽称旧都，英髦萃辟水。羡君鼓箧来，高名动槐市。

余惭拥皋鼓，唯兹一日以。清齐不寂寞，晤言赖有子。

共策春游杖，看遍千山紫。绿涨秦淮堤，翠铺长千里。

莺花三月时，谋欢正伊始。如何舍鼓去，匆匆戒□□。

欲问京口津，言循浙水止。樽向虎丘酣，席桂吴江駊。

湖山烟柳新，一路登临美。重披庾岭云，归弄珠涯芷。

历览誇奇胜，奚囊满清绮。独余怅离携，踌蹰对春雨。

情逐归鸿飞，寄梦湖山里。

作者简介：陈迪祥，字之祺。顺德人。明神宗万历四十六年（一六一八）举人，官国子监博士、兵部司务。